Cathrine Sandnes

Cathrine Sandnes (født 1972) er en norsk journalist, redaktør, forfatter og tidligere idrettsutøver. På nyåret 2026 tiltrer hun som generalsekretær i Norsk faglitterær forfatter- og oversetterforening (NFFO).

Fra 2014 til 2017 var hun leder for Manifest senter for samfunnsanalyse og dessuten daglig leder i Forlaget Manifest.dagbladet.no Til kamp for fellesskapet 17.10.2014e24.no Sandnes blir leder i Manifest Analyse  18.10.2014 Sandnes har markert seg som debattant, særlig i spørsmål som feminisme, litteratur og idrett. Hun mottok i 2004 gullpennen for sitt virke som skribent.

 Virke 

 Yrkesliv 
Sandnes har vært journalist siden begynnelsen av 1990-årene, først i Natt og Dag og Morgenbladet, og fra 1994 i Arbeiderbladet (Dagsavisen). Hun har vært kulturredaktør i Dagsavisen i to perioder, 1998–2000 og 2002–2005. 

Hun var redaktør for boka Matriark sammen med Beate Nossum og Christina S. Erichsen (1999) og ga i 2002 ut boka Reisen østover om VM i fotball 2002. I 2016 ga hun ut  Angrep og forsvar. Boka er skrevet sammen med Ingeborg Eliassen og vakte stor debatt om norsk forsvarspolitikk og kampflykjøp. 

Sandnes var redaktør for tidsskriftet Samtiden fra 1. april 2006 til august 2014. 

Da hun i 2025 ble ansatt som generalsekretær i NFFO, arbeidet hun som redaktør i J.M. Stenersens forlag. 

Hun har skrevet faste spalter i en rekke medier, blant annet Kvinner og Klær, Dagsavisen (om sport) og Dagbladet. Hun har vært litteraturkritiker i Aftenposten, og er en mye brukt debattleder og debattant om norsk samtidslitteratur. 

I løpet av sin tid i forlagsbransjen har hun vært redaktør og konsulent for blant annet Anders Sømme Hammers bøker Drømmekrigen. Hjerter og sinn i Afghanistan og Norge (2010) og Heia Kabul! (2013) og Åsne Seierstads En av oss : En fortelling om Norge (2013) og To søstre (2016). Hun var også redaktør for Karl Ove Knausgård og for Fredrik Ekelunds bok Hjemme - borte. 

 Verv 
Cathrine Sandnes satt i den regjeringsutnevnte stemmerettskomiteen som i sin virkeperiode fra 2009 til 2013 hadde ansvaret for planleggingen og gjennomføringen av stemmerettsjubileet i 2013.regjeringen.no 100-årsmarkering av allmenn stemmerett 29.12.2009 Sandnes hadde et særlig ansvar for utgivelsen av bokverket Norsk likestillingshistorie fra 1814–2013, som ble lansert i juni 2013. 

 Bibliografi 
 1999: Matriark (sakprosa), Gyldendal norsk forlag – medredaktør
 2002: Reisen østover (sakprosa), Gyldendal norsk forlag
 2016: «Forsvar eller angrep» (sakprosa), Manifest forlag – medforfatter: Ingeborg Eliassen

 Idrettskarriere 
Cathrine Sandnes er også en av Norges fremste karateutøvere gjennom tidene. Hun er 13 ganger norgesmester i karate, norgesmester og bronsemedaljør i EM i kickboksing og har en rekke triumfer i internasjonale karatestevner. Hun vant en kongepokal i 2003.

 Medaljer i norske mesterskap (karate) 
Plassering Øvelse ÅrGull  Kumite -60 kg  1999, 2002, 2003Gull  Kumite +60 kg  2001Gull  Kumite åpen klasse  2000, 2001, 2002, 2003Sølv  Kumite +60 kg  2000Sølv  Kumite åpen klasse  1997Bronse  Kumite +58 kg  1997Bronse  Kumite åpen klasse  1998, 1999

 Privatliv 
Sandnes ble adoptert til Norge fra Sør-Korea 18 måneder gammel, høsten 1973.

I 2014 giftet hun seg med daværende politiker og RV-leder, senere nasjonalbibliotekar, Aslak Sira Myhre. Paret har to døtre.

 Se også 
 Norgesmesterskapet i karate

 Referanser 

 Eksterne lenker 


  Cathrine Sandnes i NRK Forfatter

Kategori:Norske redaktører
Kategori:Norske journalister
Kategori:Journalister i Dagsavisen eller forløpere
Kategori:Journalister i Morgenbladet
Kategori:Norske sakprosaforfattere
Kategori:Norske kvinnesaksforkjempere
Kategori:Norske kickboksere
Kategori:Norske karateka
Kategori:Nordmenn født i Sør-Korea
Kategori:Personer fra Seoul
Kategori:Nordmenn av sørkoreansk opphav
Kategori:Adopterte nordmenn
Kategori:Kongepokalvinnere i kampsport
Kategori:Norgesmestere i karate